Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti annettu EY:n perustamissopimuksen 250 artiklan 2 kohdan mukainen komission ehdotusta muuttava komission lausunto Euroopan parlamentin tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviksi uusiutuvista energialähteistä tuotetun sähkön käytön edistämisestä sähkön sisämarkkinoilla /* KOM/2001/0445 lopull. - COD 2000/0116 */





Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti annettu EY:n perustamissopimuksen 250 artiklan 2 kohdan mukainen komission ehdotusta muuttava komission lausunto Euroopan parlamentin tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviksi uusiutuvista energialähteistä tuotetun sähkön käytön edistämisestä sähkön sisämarkkinoilla 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Jäljempänä on komission lausunto parlamentin ehdottamista yhdeksästä tarkistuksesta. 2. Asian käsittelyn vaiheet a) Komissio antoi 31. toukokuuta 2000 neuvostolle ja Euroopan parlamentille direktiiviehdotuksen (KOM(2000) 279 lopullinen - 2000/0116 (COD), 10.5.2000) [1]. [1] EYVL C 311E, 31.10.2000, s. 320. b) Talous- ja sosiaalikomitea antoi myönteisen lausunnon 20. syyskuuta 2000 [2]. [2] EYVL C 367, 20.12.2000, s. 5. c) Alueiden komitea antoi myönteisen lausunnon 21. syyskuuta 2000 [3]. [3] EYVL C 22, 24.1.2001, s. 27. d) Euroopan parlamentti antoi 16. marraskuuta 2000 ensimmäisessä käsittelyssä myönteisen lausunnon ja teki joukon tarkistuksia, joiden tarkoituksena on selventää eräitä uusiutuvia energialähteitä koskevia määritelmiä; näihin sisältyi 18 tarkistusta komission ehdotukseen [4]. [4] A5-0320/2000. e) Komission muutettu ehdotus annettiin Euroopan parlamentille ja neuvostolle 29. joulukuuta 2000 [5]. [5] KOM (2000)884 lopullinen. f) Neuvosto vahvisti yhteisen kantansa 23. maaliskuuta 2001 [6]. [6] EYVL C g) Neuvoston yhteinen kanta ja komission sitä koskeva lausunto toimitettiin Euroopan parlamentille 30. maaliskuuta 2001 [7]. [7] SEC(2001) 506 lopullinen. h) Euroopan parlamentti hyväksyi 4. heinäkuuta 2001 toisessa käsittelyssä päätöslauselman, johon sisältyy yhdeksän tarkistusta yhteiseen kantaan. 3. Ehdotuksen tarkoitus Komission ehdotuksen tarkoituksena on lisätä huomattavasti energian tuotantoa uusiutuvista energialähteistä pitkällä aikavälillä. Uusiutuvia energialähteitä koskevassa valkoisessa kirjassa vahvistettiin ohjeelliseksi tavoitteeksi uusiutuvien energialähteiden osuuden kaksinkertaistaminen. Tämän perusteella ja ottaen huomioon EU:n Kiotossa hyväksymät periaatteet jäsenvaltioita kehotetaan vahvistamaan uusiutuvista energialähteistä tuotetun sähkön tulevaa kulutusta koskevat kansalliset tavoitteet. Ehdotuksen tärkeimmät osat ovat seuraavat: - Uusiutuvista energialähteistä tuotetun sähkön perusmääritelmä. - Jäsenvaltioille vahvistetaan ohjeelliset tavoitteet siten, että uusiutuvien energialähteiden osuudeksi koko EU:n sähkönkulutuksesta tulee 22 prosenttia. - Komissio valvoo uusiutuvia ja perinteisiä energialähteitä käyttävien sähköntuottajien tukijärjestelmien soveltamista. - Uusiutuvista energialähteistä tuotetun sähkön alkuperätakuita koskevat menettelyt. - Uusiutuvista energialähteistä tuotetun sähkön etuoikeutettu siirto ja jakelu. 4. Komission lausunto Euroopan parlamentin tarkistuksista Euroopan parlamentti teki toisessa käsittelyssä yhdeksän tarkistusta komission hyväksymään neuvoston yhteiseen kantaan 4.1. Komission hyväksymät tarkistukset * Tarkistus 1: johdanto-osan 7 kappaleessa annetaan komissiolle mahdollisuus ehdottaa tarvittaessa sitovia tavoitteita. * Tarkistus 3: johdanto-osan 16 kappaleessa korostetaan tarvetta säilyttää sijoittajien luottamus. * Tarkistus 5: 3 artiklassa annetaan komissiolle mahdollisuus ehdottaa tarvittaessa sitovia tavoitteita. * Tarkistus 6: 4 artiklan 2 kohdassa täsmennetään, mitä olisi sisällyttävä uusiutuvista energialähteistä tuotetun sähkön erilaisista tukijärjestelmistä tulevaisuudessa annettavaan komission kertomukseen. * Tarkistus 7: 7 artiklan 1 kohdassa säädetään velvollisuudesta asettaa uusiutuvista energialähteistä tuotettu sähkö etusijalle siinä määrin kuin kansallisen sähköjärjestelmän toiminta sen sallii. * Tarkistus 8: 7 artiklan 2 a kohdassa otetaan käyttöön mahdollisuus jakaa yhteyksistä aiheutuvat kustannukset siirto- ja jakeluverkko-operaattorien kesken. * Tarkistus 9: 7 artiklan 4 a kohdan mukaan jäsenvaltioiden on varmistettava, ettei siirto- ja jakelumaksuilla syrjitä uusiutuvista energialähteistä saatua sähköä etenkään silloin, kun sähköä tuotetaan uusiutuvien energialähteiden avulla yhteisön syrjäisillä alueilla. Jäsenvaltioiden on tarvittaessa varmistettava, että uusiutuvia energialähteitä käyttävien laitosten tuottaman sähkön siirrosta ja jakelusta perityt maksut vastaavat saatavissa olevaa kustannushyötyä, kun laitos liitetään verkkoon. Kustannushyötyä voidaan saada esimerkiksi matalajännitteisen verkon suoran käytön avulla. * Tarkistus 10: 8 artiklan toisen kohdan ensimmäisessä luetelmakohdassa säädetään, että komission on laatimassaan yhteenvetokertomuksessa tarkasteltava uusiutumattomien energialähteiden ulkoisia kustannuksia ja sähköntuotannolle myönnetyn julkisen tuen vaikutuksia. * Tarkistus 11: Johdanto-osan 8 kappaleessa täsmennetään, että uusiutuvien energialähteiden tukijärjestelmät tulee sovittaa yhteisön muihin tavoitteisiin, ja erityisesti on otettava huomioon jätteiden käsittelyhierarkia. 4.2. Tarkistukset, joita komissio ei hyväksy Komissio ei kieltäydy hyväksymästä yhtäkään tarkistusta. 5. Päätelmät Komissio muuttaa EY:n perustamissopimuksen 250 artiklan 2 kohdan nojalla asetusehdotuksensa edellä mainittujen tarkistusten mukaisesti.